Presuda Općeg suda (treće vijeće) od 19. listopada 2017. – Bernaldo de Quirós protiv Komisije
(Predmet T-649/16)
„Javna služba – Dužnosnici – Raspoređivanje – Premještaj s mjesta načelnika odjela na mjesto savjetnika – Interes službe – Zlouporaba ovlasti – Pravo na saslušanje i dužnost brižnog postupanja – Načelo istovrijednosti radnog mjesta”
1.      Dužnosnici – Organizacija službi – Raspoređivanje osoblja – Diskrecijska ovlast uprave – Granice – Interes službe – Poštovanje istovrijednosti radnih mjesta – Odluka o premještaju koja nije disciplinska sankcija
(Pravilnik o osoblju za dužnosnike, čl. 7. st. 1.)
(t. 22. i 24.)
2.      Dužnosnici – Organizacija službi – Raspoređivanje osoblja – Diskrecijska ovlast uprave – Doseg – Sudski nadzor – Granice
(Pravilnik o osoblju za dužnosnike, čl. 7. st. 1.)
(t. 25.-27., 37., 40.)
3.      Dužnosnici – Organizacija službi – Raspoređivanje osoblja – Preraspoređivanje – Pridržavanje pravila o usklađenosti razreda i radnog mjesta  – Doseg
(t. 45.)
4.      Tužbe dužnosnikâ – Razlozi – Zlouporaba ovlasti – Pojam – Odluka u skladu s interesom službe – Nepostojanje zloupotrebe ovlasti
(t. 60. i 64.)
5.      Dužnosnici – Organizacija službi – Raspoređivanje osoblja – Mjera raspoređivanja u interesu službe – Pravo dotične osobe na saslušanje – Nepostojanje
(Povelja Europske unije o temeljnim pravima, čl. 41. st. 2. t. (a); Pravilnik o osoblju, čl. 7. st. 1.)
(t. 69.-71. i 76.)
6.      Dužnosnici – Organizacija službi – Raspoređivanje osoblja – Dužnost brižnog postupanja uprave – Doseg – Uzimanje u obzir interesa dotičnog člana osoblja
(Pravilnik o osoblju za dužnosnike, čl. 24.)
(t. 80., 81. i 83.)
Predmet
Zahtjev na temelju članka 270. UFEU-a radi poništenja odluke Komisije od 30. studenoga 2015. o premještaju tužiteljice, počevši od 1. prosinca 2015., s mjesta načelnice odjela „Ured za stažiranje” uprave „Mladi i sport” glavne uprave „Obrazovanje i kultura” na mjesto savjetnice u upravi „Modernizacija sustava obrazovanja II: Politika i program u području obrazovanja, inovacije, EIT i MSCA” u sklopu iste glavne uprave.
Izreka
1.
Tužba se odbija.
2.
Belén Bernaldo de Quirós nalaže se snošenje troškova.